Buk Song
DEVIT I RAITIM DISPELA SONG. EM BILONG MAN I BOSIM MUSIK.
1King em i amamas long strong bilong Yu, BIKPELA. Yu givim win long em* long ol birua bilong em, na em i gat bikpela amamas long Yu.
2 Yu kamapim olgeta samting king i bin tingting long mekim,
na olgeta samting em i askim Yu, Yu bin givim em. Sila.
3Yu bin kam long em na Yu blesim em long ol gutpela gutpela blesim,
na Yu putim kraun gol long het bilong em.
4Em i askim Yu long laip, na Yu givim laip long em;
Yu skruim laip bilong em i go oltaim oltaim.
5Em i kisim bikpela glori long ol win Yu bin givim em long ol birua bilong em;
Yu mekim em i stap naispela tru na i stap bikpela bikpela samting stret.
6 Tru tumas Yu blesim em long blesim bilong oltaim oltaim;
Yu stap wantaim em na dispela i givim bikpela amamas tru long em.
7Long wanem, king em i trastim BIKPELA;
long rot bilong feitful lavim bilong God Antap king em i no inap lus.
8 Han bilong yu, king, bai holimpas olgeta birua bilong yu;
han sut bilong yu bai holim strong ol manmeri i egensim yu.
9 Taim yu soim pes bilong yu,
bai yu pinisim ol olsem hatpela paia i pinisim olgeta samting.
Belhat bilong BIKPELA bai pinisim ol,
na paia bilong Em bai kukim ol.
10Yu bai rausim ol lain pikinini bilong ol long dispela graun;
yu bai rausim ol na ol i no i stap hauslain moa.
11Maski ol i wokim ol plen nogut bilong bagarapim yu,
na ol i pasim tok nogut bilong daunim yu,
ol dispela samting i no gat strong na ol i no inap winim yu.
12Long wanem, yu bai mekim ol i pret nogut tru na ranawe;
yu bai sanap na makim pes bilong ol long ol spia bilong yu.
13BIKPELA, Yu mas kisim biknem long pawa bilong Yu;
mipela bai singim ol song bilong litimapim nem bilong Yu long strong bilong Yu.
* Long pait king i win na ol birua i lus.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn